Զայիտ պին Սուլթան ալ Նահեան

Շէյխ Զայիտ պին Սուլթան ալ Նահեան ( , ) Արաբական Միացեալ Էմիրութիւններու արքայական տան անդամ, քաղաքական եւ բարեսիրական գործիչ էր: Ան կը նկատուի Արաբական Միացեալ Էմիրութիւններու հիմնադիրը: Ալ Նահեան 1946-էն 1966 թուականները կը կառավարէ Ալ Այն շրջանը, ապա կը դառնայ Ապու Տապիի կառավարիչ 1966-ին: 1971-էն 2004 ան կը դառնայ Արաբական Միացեալ Էմիրութիւններու առաջին նախագահը, Ապու Տապիի կառավարիչը ըլլալուն կողքին:https://www.nytimes.com/2004/11/03/world/middleeast/zayed-bin-sultan-gulf-leader-and-statesman-dies.htmlhttps://etheses.dur.ac.uk/3448/1/electronic_version_of_my_thesis.pdf Միացեալ Էմիրութիւններու մէջ ան կը նկատուի իբրեւ «պետութեան հայրը», էմիրութիւնները իրար միացնելու իր տարած աշխատանքին համար: 

Զայիտ կը փոխարինէ իր եղբայրը՝ Շէյխ Շախպութ պին Սուլթանը իբրեւ Ապու Տապիի կառավարիչ 1966-ին, երբ անգլիական աջակցութեամբ արքայական ընտանիքը յեղափոխութիւն մը կ'ընէ իր դէմ: 

 Ընտանեկան եւ վաղ կեանք 
Զայիտ շէյխ Սուլթան պին Խալիֆա ալ Նահեանի կրտսերագոյն որդին էր: Իր հայրը Ապու Տապիի կառավարիչն էր 1922-էն մինչեւ իր մահը՝ 1926 թուականը: Ան իր չորս եղբայրներուն կրտսերագոյնն էր:

 Ծանօթագրութիւններ